Sfakiá

Sfakiá ( eli Δήμος Σφακίων, Dímos Sfakíon) on Kreikan kunta, joka sijaitsee Chanián alueyksikössä Kreetan alueella. Kunnan pinta-ala on 467,589 neliökilometriä ja väkiluku 1 889 (vuonna 2011). Kunnan kuntakeskus on Chóra Sfakíon.

 Maantiede 

Sfakián kunta sijaitsee Lefká Óri -vuoristossa Kreetan saaren etelärannikolla.Hanna 2000, kartta Etelässä kunta rajautuu Välimereen kuuluvaan Libyanmereen, idässä Réthymnon alueyksikköön ja muualla Chanián alueyksikköön kuuluviin kuntiin. Kunnan alueella sijaitsee paljon virtaavan veden jyrkkärinteisten ja korkeiden vuorten kalkkikiveen uurtamia rotkoja, kuten Ímproksen rotko ja Samarián rotko.Hanna 2000, s. 7 Nimi Sfakiá tarkoittaakin suomeksi ”rotkojen maata”.Tuominen-Gialitaki 2002, s. 151–153 Kuntaan kuuluu pieni Loutrón saari.

 Historia 

Kreetan jouduttua osaksi Osmanien valtakuntaa, muutti vuoristoihin paljon ihmisiä. Vuoristoista he sitten kapinoivat osmaneita vastaan.Bennett 2003, s. 18–19 Ensimmäinen suurempi kapina järjestettiin vuonna 1770 Sfakiássa laivanvarustaja Daskalogiánniksen johdolla. Daskalogiánniksen oli tarkoitus saada apua venäläisiltä, joiden oli tarkoitus harhauttaa osmaneita toisaalla. Apua ei tullut, joten osmanit kukistivat kapinan ja Daskalogiánnis tapettiin.Bennett 2003, s. 20–24 Tämän seurauksena Sfakiá joutui joksikin aikaa osmanien vallan alle.Tuominen-Gialitaki 2002, s. 76–77

Vastarintajohtajat julistivat Kreetan itsenäiseksi Sfakiássa vuonna 1866. Egyptiläisjoukot kuitenkin murskasivat kansannousun, joka sittemmin päättyi Arkádin luostarin ruutivaraston räjäyttämiseen ja joukkoitsemurhaan.

Sfakián väkiluku on aikoinaan ollut kymmeniä tuhansia, mutta nykyään asukkaita on vajaa 2 500. Suuret luvut selittyvät Sfakián eristyneellä sijainnilla, joka toi turvaa levottomina aikoina.

 Kunnan osat 

Sfakián kunta muodostuu seuraavista kylä- ja kaupunkiyhdyskunnista ja asutuksista:

 Kyläyhdys­kunta Kylä tai muu asutus Väkiluku (2011) Agía Rouméli Agía Rouméli 57 Palaiá Agía Rouméli 0 Ágios Ioánnis Ágios Ioánnis 29 Arádaina 4 Anópoli Anópoli 242 Foínikas 13 Livanianá 4 Loutró 56 Lýkos 19 Ásfendos Ágios Geórgios 0 Ágios Nektários 55 Ásfendos 0 Koútelos 7 Nomikianá 68 Vouvás 142 Askýfou Ammoudári 164 Goní 20 Karés 168 Petrés 42 Chóra Sfakíon Chóra Sfakíon 212 Komitádes 53 Vritomártis 0 Ímpros Ímpros 62 Vraskás 6 Patsianós Fragkokástello 148 Kallikrátis 20 Kapsodásos 46 Patsianós 100 Skalotí Argoulés 41 Lákkoi 27 Skalotí 84 Yhteensä: 1 889

 Sfakiálaiset 
pienoiskuva|Perinteisiä tanssijoita Sfakián Komitádeksen kylässä.

Sfakiálaiset sanovat olevansa suoraan doorilaisten jälkeläisiä. He ovatkin muista kreetalaisista poiketen useasti vaaleahiuksisia, pidempiä ja joillain on jopa siniset silmät. Sfakiálaiset tunnetaan koko Kreetalla vapautensa puolustajina.

Osa sfakiálaisista harjoitti aikoinaan merenkulkua, johon kuului myös merirosvousta. Loput sfakiálaiset puolestaan hoitivat lampaita ja ryöstelivät Kreetaa kulloinkin hallinneiden valloittajien viljavarastoja. Yhä nykyäänkin sfakiálaiset kokevat esivallan vastustajana. Esimerkiksi kunnassa on rekisteröimättömiä autojaTuominen-Gialitaki 2002, s. 156 ja poliisiasemat ovat pelkästään kulisseja.

Aikoinaan verikosto oli hyvin yleinen Sfakián alueella. Sen pelossa kokonaisia kyliä muuttui asumattomiksi 1900-luvun alkupuolella.

 Lähteet 





 Viitteet 

 Aiheesta muualla 

 Δήμος Σφακίων. Sfakián kunnan verkkosivut. 

*